ประจำเดือนขาด 1เดือน ไปตรวจฉี่โรงพยาบาลไม่ท้อง มีโอท้องไหมค่ะ ไม่แน่ใจให้ตรวจซ้ำ
สวัสดีค่ะ การใช้ชุดตรวจการตั้งครรภ์ทางปัสสาวะนั้นจะใช้หลักการการตรวจจับฮอร์โมนที่สร้างขึ้นมาจากรก ซึ่งอาจต้องใช้เวลาหลังการปฏิสนธิ กว่าจะมีการสร้างฮอร์โมนมากพอที่จะสามารถตรวจได้ โดยปกติแล้ว ชุดตรวจทางปัสสาวะสามารถให้ผลบวกได้ตั้งแต่ 10-14 วันหลังมีการปฏิสนธิ หรือประมาณ 2-3 สัปดาห์หลังการมีเพศสัมพันธ์ หรือถ้าตรวจจากเลือดอาจจะเร็วกว่านั้นได้เล็กน้อยจากที่กล่าวมา ถ้าถึงช่วงที่ประจำเดือนขาดไปแล้ว การตรวจยืนยันการตั้งครรภ์ก็น่าจะให้ผลที่เป็นบวกได้แล้ว หากให้ผลลบ แต่ยังไม่แน่ใจ หรือประจำเดือนก็ยังไม่มา สามารถไปตรวจยืนยันซ้ำได้ตามที่แพทย์นัด และถ้าประจำเดือนไม่มาจริงๆ นั้น สามารถที่จะแจ้งแพทย์เพื่อไปตรวจหาสาเหตุอื่นๆที่ทำให้ประจำเดือนไม่มาได้ต่อไป